Ge go bitšwa pitšo ya setšhaba, motho yo a filwego mošomo woo wa go laletša setšhaba o goeletša gore kopano ya gona e swanetše go tsenelwa ke dialoga tša mephato efe. Mohlala o laletša mephato go ya ka maina a yona. Seo ke mokgwa wa go leka go thibela gore o hwetše kopanong ya gona go tletše mašoboro goba bana ka ge batho ba bjalo ba sa dumelelwa go ka tsenela dikopano setšhabeng. Ga ba na dikgopolo tše di butšwitšego. Mephato ya Moletlane ke ye senyane. Yo mongwe wa methopo ya rena, o bolela gore ge koma e aloga, yo a bego a hlokometše koma ye e fetilego o a ithobalela ntle le go lwala. A ka se tsoge a bone dialoga tša koma ye e latelago yeo a e boloditšego. Moago wo wa disekweremithara tše 8,232 o na le diphapoši tše 97, tšeo tše dingwe tša tšona di nago le di-balcony tša go tšwela ka ntle le tša ka godimo ga moago. Moago wo o na le lefelo la go phaka dikoloi tše 30 ka gare leo o tsenago go lona o diriša tsela yeo e lego setarateng sa Orange.